நியோடிமியம்(II) குளோரைடு

நியோடிமியம்(II) குளோரைடு (Neodymium(II) chloride) என்பது NdCl2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நியோடிமியமும் குளோரினும் சேர்ந்து இச்சேர்மம் உருவாகிறது. நியோடிமியம் டைகுளோரைடு என்ற பெயராலும் இது அழைக்கப்படுகிறது.  

 தயாரிப்பு 
நியோடிமியம்(III) குளோரைடுடன் இலித்தியம் உலோகம்/நாப்தலீன் அல்லது டெட்ரா ஐதரோபியூரானில் கரைக்கப்பட்ட இலித்தியம் குளோரைடைச் சேர்த்து ஒடுக்க வினைக்கு உட்படுத்தி நியோடிமியம்(II) குளோரைடு தயாரிக்கப்படுகிறது. 

நியோடிமியம்(III) குளோரைடுடன் 650 பாகை செல்சியசு வெப்பநிலையில் நியோடிமியம் உலோகத்தைச் சேர்த்தும் ஒடுக்க வினைக்குப் பின் நியோடிமியம்(II) குளோரைடு தயாரிக்கலாம்.:

2 NdCl3 + Nd → 3 NdCl2  

 கட்டமைப்பு 
PbCl2 சேர்மத்தின் காட்டுனைட்டு கட்டமைப்பை நியோடிமியம்(II) குளோரைடு ஏற்றுக் கொண்டுள்ளது. ஒவ்வொரு Nd2+ அயனியும் குளோரின் எதிர்மின் அயனிகளால் மூவுச்சி முக்கோணப் பட்டக ஒழுங்கமைப்பில் ஒருங்கிணைக்கப்படுகின்றன. ஏழு Nd-Cl பிணைப்பு இடைவெளிகள் 2.95-3.14 Å என்ற அளவிலும் இரண்டு பிணைப்புகள் 3.45 Å. நீளமும் கொண்டவையாக பிணைந்துள்ளன.
 மேற்கோள்கள் 

பகுப்பு:நியோடிமியம்(II) சேர்மங்கள்
பகுப்பு:குளோரைடுகள்